**BILJEŠKE UZ FINANCIJSKE IZVJEŠTAJE**

**za razdoblje od 1.siječnja do 30. lipnja 2021. godine**

* Broj RKP-a: 28854
* Matični broj: 02553040
* OIB: 08686015790
* Naziv obveznika: Grad Sisak
* Pošta i mjesto: 44000 Sisak
* Ulica i kućni broj: Rimska 26
* Razina: 22
* Šifra djelatnosti:8411
* Šifra grada/opć.: 391

**OBRAZAC PR-RAS**

U izvještajnom razdoblju u dijelu prihoda i rashoda poslovanja ostvareni su sljedeći iznosi:

AOP 004 Porez i prirez na dohodak od nesamostalnog rada u iznosu 55.758.760 kn što je značajno više s obzirom na isto razdoblje prethodne godine. Razlog povećanja je pozitivna promjena na tržištu rada i zapošljavanje građana sa područja Grada. Povrat poreza i prireza na dohodak po godišnjoj prijavi prema indeksu je 200 puta veći s obzirom na izvršenje razdoblja prethodne godine te iznosi 9.933.101 AOP 010, razlog ovakvog povećanja je porezna reforma kojom se građanima do 30. godine vršio ukupan povrat uplaćenih sredstava ili povrat u iznosu 50% uplaćenih sredstava. Porez na imovinu, te Porezi na robu i uslugu (AOP-ovi 018 i 024) ostvareni su u manjem iznosu od prethodnog razdoblja za 30-50 % iz razloga promjena koje su se dogodile na području Grada Siska uzrokovane elementarnom nepogodom-potresom. Iz istog razloga povećali su se priljevi sredstava od Pomoći unutar i izvan proračuna koje su ostvarene u ukupnom iznosu 18.486.583 kn AOP 045. Prihod od imovine značajno je smanjen, posebice u dijelu Prihoda od nefinancijske imovine vidljiv na AOP-u 086 u iznosu 2.882.434 što je samo 60% prošlogodišnjeg ostvarenja. Razlog ovakvog stanja je usmjerenost sanacijama šteta od potresa i stavljanje imovine na raspolaganje potrebitima. Prihodi od komunalnih djelatnosti na AOP-u 115 ostvareni su u iznosu 25.419.473 kn, 10% manje s obzirom na prošlogodišnje razdoblje iz razloga što proces prisilne naplate nije izvršavan, mnogobrojna potraživanja su otpisana nakon potresa i uništenih nekretnina. Najznačajniji iznos izvršenja ovog razdoblja vidljiv je na AOP-u 123 gdje su donacije od pravnih i fizičkih osoba ostvarene u iznosu 21.881.097 kn, a sve u svrhu otklanjanja posljedica elementarne nepogode. Ukupni prihodi izvještajnog razdoblja ostvareni su u iznosu 119.695.439 kn AOP 001.

Rashode poslovanja čine Rashodi za zaposlene ostvareni u iznosu 6.204.822 kn, materijalni rashodi značajnije su ostvareni u odnosu na prošlogodišnje razdoblje za 66% i iznose 36.445.654 kn najvećim djelom su uvećani iz razloga dodatnih troškova uzrokovanih potresom (rashodi za energiju, usluge tekućeg održavanja, te ostalih usluga) koje su izvršavali dobavljači u cilju sanacije štete. Za potrebe financiranja proračunskih korisnika iz proračuna su izvršene isplate u iznosu 33.373.130 kn AOP 235. Ostali rashodi su isto tako izvršeni u većem iznosu od prošlogodišnjeg razdoblja u najznačajnijem dijelu se to odrazilo na Naknade šteta pravnim i fizičkim osoba u iznosu 1.748.302 AOP 268 na kojem je evidentiran rashod za realizaciju namjenskih kartica dodijeljenih građanima kako bi mogli sanirati štetu na stambenim objektima.

U dijelu prihoda i rashoda poslovanja ostvaren je višak prihoda poslovanja u iznosu 27.656.994 kn-AOP 285.

Prihodi i rashodi od nefinancijske imovine:

Prihodi od Stambenih objekata iznose 582.105 kn AOP 307, značajno smanjeni u odnosu na prethodnu godinu iz razloga što u izvještajnom razdoblju nije bilo mogućnosti prodaje objekata. Prihod od prodaje zemljišta porastao je višestruko iz razloga prodaje zemljišta ……

Rashod za nabavu nefinancijske imovine u dijelu kupnje poslovnih objekata povećao se za 50% u odnosu na prošlogodišnje razdoblje, nabavljena je sportska i glazbena oprema, te su izvršena dodatna ulaganja na građevinskim objektima i ostaloj imovini. Ulaganja na poslovnim objektima odnose se na izgradnju dvorane Zeleni brijeg, nabava sportske opreme vezana je uz investiciju dvorane Zeleni brijeg.

Prihodi za nabavu nefinancijske imovine u ukupnom iznosu su 1.294.083 kn-AOP 292, a rashodi za nabavu nefinancijske imovine su 23.770.432 kn-AOP 344. U dijelu prihoda i rashoda nefinancijske imovine rezultiran je manjak prihoda u iznosu 22.476.349 kn –AOP 402.

Primici i izdaci

Primici od financijske imovine iznose 1.000 kn AOP 413 i odnose se na primitke od udjela.

Izdaci za financijsku imovinu i otplate zajmova iznose 417.389 kn, vezani su uz izdatke za udjele u glavnici trgovačkog društva u iznosu 20.000 kn-AOP 579 i otplate glavnica prema dospijeću u tuzemnim kreditnim institucijama u iznosu 397.389 kn-AOP 599.

Ostvaren je manjak primitaka od financijske imovine u iznosu 416.389 kn-AOP 629.

Analitički podaci:

Stanje novčanih sredstava na početku izvještajnog razdoblja je 10.584.512 kn što je značajno više u odnosu na isto razdoblje prethodne godine. Ukupno ostvareni priljevi su 156.223.789 kn, a odljevi 155.128.540 kn. Stanje novčanih sredstava na kraju izvještajnog razdoblja je 11.679.761 kn-AOP 644.

***Rezultat PR-RAS obrasca:***

Ukupno ostvareni prihodi i primici su 120.990.522 kn što je 28% više u odnosu na prošlogodišnji period, ukupno ostvareni rashodi i izdaci iznose 116.226.266 kn te je za izvještajno razdoblje ostvaren višak prihoda i primitaka u iznosu 4.764.256 kn. Uzevši u obzir preneseni manjak iz prethodnih godina u iznosu 7.769.258 kn, manjak prihoda i primitaka za pokriće u idućim razdobljima je 3.005.002 kn i smanjen je za 432.534 kn u odnosu na isto razdoblje 2020. godine.

**OBRAZAC OBVEZE**

Stanje obveza 01. siječnja 2021.g. iznosilo je 105.679.101 kn-AOP 001. U izvještajnom razdoblju obveze su povećane za 115.499.972 kn. Izvršeno je podmirenje obveza u iznosu 94.322.336 kn. Na kraju izvještajnog razdoblja obveze iznose 126.856.737 kn-AOP 038. Od toga iznos dospjelih obveza je 3.419.109 kn, a nedospjelih 123.437.628 kn. Najvećim dijelom odnose se na obveze za prijenos sredstava Hrvatskim vodama sa osnova naknade za uređenje voda, obveza za kredite i zajmove te ostale obveze prema dobavljačima u zemlji koje će se podmirivati u idućim izvještajnim razdobljima sukladno raspoloživim sredstvima.

GRADONAČELNICA

Kristina Ikić Baniček